section_heading: Izlijeganje ptića
paragraph_text: mini|240px|Rissa tridactyla se gnijezdi na [[Otočje Farne|otočju Farne, Northumberland, UK]] Pilići se obično izležu kroz veći kraj jajeta koristeći jajni zub. Troprsti galebi su rođeni polupotrkušci. Tek izlegli pilići su bijeli, jer im nije potrebna mimikrija kao zaštita od predatora, s obzirom na to da nemaju običaj odlutati iz gnijezda poput galebova iz roda Larus. Bez obzira na grabežljivce, pilići su najranjiviji u prvom tjednu zbog nesposobnosti da se pravilno termoreguliraju tijekom tog razdoblja. Siblicid se najčešće događa u prvih 10 dana života pilića žrtve, a u većini slučajeva nastrada najmlađi pilić.